בינה אגווראל

בינה אגרוואל (באנגלית: Bina Agarwal; נולדה ב-1951) היא כלכלנית הודית מובילה, ידועה בעבודתה החלוצית בתחום ניתוח מגדרי, זכויות נשים ואקולוגיה. מחקריה מתמקדים באוכלוסיות מוחלשות במדינות מתפתחות, בדגש על דרום אסיה. מרצה במשרה חלקית כפרופסור לכלכלה סביבתית וכלכלת פיתוח (אנ') במכון לפיתוח גלובלי באוניברסיטת מנצ'סטר, בריטניה. אגרוואל נולדה בהודו בשנת 1951. היא למדה כלכלה באוניברסיטאות דלהי וקיימברידג', שם השלימה את הדוקטורט שלה בשנת 1978. לאחר מכן עבדה במכון לצמיחה כלכלית באוניברסיטת דלהי, שם שימשה כמנהלת ופרופסור לכלכלה. לאורך הקריירה שלה, אגרוואל כיהנה במשרות הוראה ומחקר באוניברסיטאות רבות ברחבי העולם, ביניהן הרווארד, פרינסטון, מישיגן, מינסוטה, ניו יורק ובית הספר למשפטים של אוניברסיטת ניו יורק. אגרוואל זכתה להכרה בינלאומית על עבודתה. היא נבחרה כחברה באקדמיה הלאומית למדעים של הודו, באקדמיה הלאומית לחקלאות של הודו, ובאקדמיה אקדמיית די לינצ'י (אנ') באיטליה. כמו כן, היא קיבלה תואר דוקטור לשם כבוד מאוניברסיטת אנטוורפן (אנ') בבלגיה וממכון למדעי החברה בהולנד. אגרוואל תרמה תרומה משמעותית להבנת הקשרים המורכבים בין מגדר, קניין ופיתוח בר-קיימא. מחקריה, המשלבים תאוריה ומחקר אמפירי, התמקדו בדרך כלל באוכלוסיות מוחלשות בדרום אסיה. היא פרסמה 13 ספרים ו-86 מאמרים אקדמיים, שעסקו בעיקר בכלכלה פוליטית ובמגדר. מחקריה העמידו את סוגיית זכויות הנשים בקרקע במרכז סדר היום של ממשלות, ארגוני חברה אזרחית וארגונים בינלאומיים, והנושא נכלל כעת ביעדי הפיתוח בר-קיימא של האו"ם. עבודתה פורצת הדרך תרמה רבות להבנת הקשרים המורכבים בין מגדר, קניין, ופיתוח כלכלי בר-קיימא, והשפיעה רבות על מדיניות ציבורית, פרקטיקות פיתוח, ותפיסות חברתיות. תחומי המחקר העיקריים שלה הם: קניין, זכויות קרקע ומגדר: עבודתה על אי-שוויון מגדרי בקניין ובקרקע פורסמה בספר "A Field of One's Own: Gender and Land Rights in South Asia" (Cambridge University Press, 1994) ונחשבת מחקר חלוצי. ממשל סביבתי, פיתוח בר-קיימא ופעולה קולקטיבית: אגרוואל חקרה את הקשרים המורכבים בין אי-שוויון מגדרי, פגיעות בשינויי אקלים ופיתוח בר-קיימא. ספרה, Gender and Green Governance: The Political Economy of Women's Presence Within and Beyond Community Forestry " (Oxford University Press 2010), עסק בהשפעה של נוכחות נשים על ממשל יערים ושימור, והדגים באופן אמפירי תוצאות חיוביות. חקלאות, טכנולוגיה וביטחון תזונה: אגרוואל חקרה את החשיבות של זכויות נשים בהקשר החקלאי אגרוואל זכתה בפרסים רבים על עבודתה, ביניהם: 2008: עיטור פאדמה שרי בשנת 2008 על תרומתה לחינוך/ 2017: פרס בלצן הבינלאומי על כך שאתגרה את הנחות היסוד המקובלות בכלכלה ובמדעי החברה באמצעות שימוש בפרספקטיבה מגדרית חדשנית; ועל פתיחת דרכים אינטלקטואליות ופוליטיות חדשות בתחומים מרכזיים של מגדר ופיתוח. 2016: פרס Agropolis Louis Malassis הבינלאומי "על קריירה יוצאת דופן בפיתוח חקלאי". 2016: אות Officier de l'Ordre du Mérite Agricole (מסדר הכבוד החקלאי) מטעם ממשלת צרפת. 2010: פרס Leontief מטעם אוניברסיטת Tufts "על קידום גבולות המחשבה הכלכלית". 2008: עיטור פאדמה שרי מטעם ממשלת הודו על תרומתה לחינוך. 2005: פרס Ramesh Chandra Agrawal (אנ') "על תרומה יוצאת דופן לכלכלה חקלאית". 2002: פרס Malcolm Adiseshiah (אנ') "על תרומה יוצאת דופן ללימודי פיתוח". פרס בינה אגרוואל לצעירים במדעי הכלכלה האקולוגית הוא פרס בינלאומי דו-שנתי הכולל סכום כספי נדיב והמוענק לחוקרים צעירים על תרומות מחקר יוצאות דופן בתחום מדעי הכלכלה האקולוגית, תוך התמקדות בצדק חברתי וקיימות, ובפרט במדינות מתפתחות. מדיה וקבצים בנושא בינה אגווראל בוויקישיתוף רשימת ספרים שפרסמה אגרוואל רשימת מאמרים של אגארוול Bina Agarwal -Curriculum Vitae, www.binaagarwal.com Janet A. Seiz, Agarwal, Bina, Dordrecht: Springer Netherlands, 2011, עמ' 10–15, ISBN 978-1-4020-9160-5. (באנגלית) Bina Agarwal -Awards and Honours, www.binaagarwal.com ISEE Admin, Bina Agarwal Prize for Young Scholars in Ecological Economics Call for Nominations, The International Society for Ecological Economics, ‏2023-01-23 (באנגלית אמריקאית)